ซีเรียยังลงแข่ง อาหรับเกมส์ ได้ แม้โดนสันนิบาตอาหรับอัปเปหิ
 ด้านพระราชาจอร์แดนทรงมีดำรัสให้ประธานาธิบดีซีเรียลงจากตำแหน่ง เหตุรุนแรงในซีเรียทำให้กลุ่มสันนิบาตอาหรับลงมติระงับสิทธิซีเรียส่งตัวแทน ประชุมสันนิบาต อย่างไรก็ตามซีเรียยังสามารถส่งนักกีฬาเข้าร่วมงานมหกรรมกีฬาของโลกอาหรับใน ช่วงเดือน ธ.ค. นี้ได้ พระราชาอับดุลลาของจอร์แดนทรงมีดำรัสให้ประธานาธิบดีซีเรียลงจากตำแหน่ง ฝ่ายรัฐบาลและกลุ่มต่อต้านปะทะกันที่เมืองฮอม จนถูกเรียกว่าเป็น\เขตหายนะทางมนุษยธรรม\ พระราชาอับดุลลาของจอร์แดนเรียกร้องให้บาชาร์ อัล-อัสซาด ประธานาธิบดีของซีเรียออกจากตำแหน่ง เพื่อประโยชน์สุขของประชาชน เมื่อวันที่ 14 พ.ย. ที่ผ่านมา พระราชาจอร์แดนได้ทรงให้สัมภาษณ์กับบีบีซีว่า \หากข้าพเจ้าอยู่ในสถานการณ์เดียวกับอัสซาด ข้าพเจ้าจะลงจากตำแหน่งและให้ใครก็ได้ที่มาที่หลังข้าพเจ้าได้เปลี่ยนแปลงสภาพอย่างที่พวกเราเห็นกันอยู่นี้\ เมื่อไม่กี่เดือนที่ผ่านมาจอร์แดนได้กล่าววิจารณ์การปราบปรามผู้ประท้วงต่อต้านรัฐบาลในซีเรีย พระราชาอับดุลลาทรงกล่าวอีกว่า \หากบาชาร์เห็นแก่ผลประโยชน์ของประเทศ เขาควรลงจากตำแหน่ง แต่เขาก็อาจจะสามารถเริ่มต้นชีวิตทางการเมืองใหม่ก็ได้\ นักข่าวอัลจาซีร่าในกรุงอัมมานประเทศจอร์แดนกล่าวว่า นี่เป็นการเปลี่ยนแปลงจุดยืนของจอร์แดนต่อกรณีซีเรีย ในช่วงไม่กี่เดือนที่ผ่านมารัฐบาลจอร์แดนไม่กล้าให้ความเห็นอย่านหนักแน่นต่อกรณีซีเรีย โดยในช่วงทศวรรษที่ผ่านมาซีเรียและจอร์แดนมีความสัมพันธ์ตึงเครียดต่อกัน ไม่มีใครทราบวาาเหตุใดจอร์แดนถึงมีปฏิกิริยาเช่นนี้ ผู้สื่อข่าวอัลจาซีร่ารายงานอีกว่า คณะรัฐมนตรีของจอร์แดนจะหารือเรื่องการวางตัวต่อกรณีที่สันนิบาตชาติอาหรับยกเลิกสมาชิกภาพของซีเรีย รวมถึงพิจารณาการเรียกตัวทูตจอร์แดนในซีเรียกลับประเทศ เนื่องจากการแสดงความเห็นของพระราชาแห่งจอร์แดนเป็นความเห็นที่แรง ฟาวัซ เกอเกส ผู้อำนวยการศูนย์ตะวันออกกลางในวิทยาลัยเศรษฐศาสตร์ลอนดอน กล่าวว่าแม้พระราชาจอร์แดนจะออกมาให้ความเห็นในเรื่องดังกล่าว แต่อัสซาดก็จะไม่ลงจากตำแหน่ง และทางการซีเรียอาจโต้ตอบว่ากลุ่มประเทศอาหรับไม่มีสิทธิจะมาเทศนาเรื่องประชาธิปไตยหรือสิทธิมนุษยชนเพราะกลุ่มประเทศอาหรับเองก็ไม่ได้เป็นประเทศประชาธิปไตยเกิดใหม่ \คำกล่าวของพระราชาอับดุลลาสร้างความแปลกใจให้กับหลายคน มันเป็นสิ่งที่แสดงให้เห็นถึงความแตกแยกในกลุ่มสันนิบาตชาติอาหรับและในกลุ่มประเทศอาหรับเอง อีกทั้งดูเหมือนว่าจะมีมติร่วมกันในประเทศอาหรับว่าประธานาธิบดีอัสซาดควรออกจากตำแหน่ง\ ฟาวัซ เกอเกส กล่าว ซีเรียยังคงลงแข่ง อาหรับเกมส์ แม้โดนกลุ่มสันนิบาตชาติอาหรับระงับสมาชิกภาพ เมื่อวันที่ 12 พ.ย. ที่ผ่านมา นายกรัฐมนตรีของกาตาร์ประกาศว่าทางกลุ่มสันนิบาตชาติอาหรับจะระงับไม่ให้ซีเรียส่งตัวแทนเข้าร่วมการประชุมของกลุ่มและจะมีการคว่ำบาตรรัฐบาลซีเรียทั้งด้านเศรษฐกิจและการเมือง ทางสันนิบาตชาติอาหรับยังได้เรียกร้องให้มีการถอนทูตจากกรุงดามากัสเมืองหลวงของซีเรีย และขู่ว่าหากซีเรียไม่ยอมรับข้อตกลงสันติวิธีของสันนิบาตชาติอาหรับ พวกเขาจะให้การยอมรับกลุ่มสภาแห่งชาติซีเรียซึ่งเป็นต้านรัฐบาลขนาดใหญ่ ยูเซฟ อาห์มัด ตัวแทนของซีเรียในการประชุมสันนิบาตบอกว่าการกระทำของสันนิบาตฯ เป็นเรื่องที่ขาดความชอบธรรมเนื่องจากทางการซีเรียได้ทำตามข้อตกลงสันติวิธีที่ชาติอาหรับเสนอมาแล้ว โดยอาห์มัดยังได้กล่าวหาว่าสหรัฐฯ เป็นผู้ที่สั่งให้มีการระงับสมาชิกภาพของซีเรีย ขณะที่วาลิด อัล-โมอัลเลม รัฐมนตรีต่างประเทศของซีเรียกล่าวหาว่ากลุ่มประเทศอาหรับสมคบคิดกันเพื่อทำลายประเทศซีเรีย อย่างไรก็ตามเจ้าหน้าที่จัดแข่งกีฬาอาหรับเกมส์ก็ออกมาเปิดเผยว่า ทางซีเรียยังสามารถเข้าร่วมแข่งขันกีฬา อาหรับเกมส์ ประจำปี 2011ได้ มหกรรมกีฬาอาหรับเกมส์เป็นงานแข่งขันกีฬาหลากประเภทของกลุ่มประเทศ โลกอาหรับ จัดขึ้นครั้งแรกในปี 1953 ที่อเล็กซานเดรีย ประเทศอิยิปต์ มีเป้าหมายจะจัดเป็นงานประจำทุก 4 ปี แต่เนื่องจากเหตุความวุ่นวายทางการเมืองทำให้ขาดความแน่นอนด้านเวลาการจัดงาน โดยในปี 2011 งานกีฬาอาหรับเกมส์จะจัดขึ้นที่กรุงโดฮา ประเทศกาตาร์ ภายในวันที่ 9-23 ธ.ค. นี้ มีประเทศ 22 ประเทศเข้าร่วม อับดุลลา อัล-มุลลา รักษาการประธานฝ่ายพิธีการของโดฮาเกมส์บอกว่า พวกเขาไม่เคยเอาเรื่องทางการเมืองมารวมกับเรื่องกีฬา ดังนั้นซีเรียจึงได้รับการต้อนรับให้เข้าร่วมโดฮาเกมส์ และพวกเขาก็ได้รับการยืนยันเข้าร่วมเป็นลายลักษณ์อักษรจากซีเรีย ขณะเดียวกันการปะทะกันระหว่างกลุ่มทหารของรัฐบาลและฝ่ายผู้ต่อต้านรัฐบาลยังคงดำเนินต่อไปโดยเฉพาะในเมืองฮอมเมื่อวันที่ 12-13 พ.ย. ที่ผ่านมามีการปะทะกันจนมีผู้เสียชีวิต 25 รายส่วนใหญ่เป็นประชาชนในเมืองฮอม ซึ่งตอนนี้กลุ่มต่อต้านเรียกพื้นที่นี้ว่าเป็น \เขตหายนะทางมนุษยธรรม\ ที่มา: Syria will take part in Arab Games 
เหตุรุนแรงในซีเรียทำให้กลุ่มสันนิบาตอาหรับลงมติระงับสิทธิซีเรียส่งตัวแทนประชุมสันนิบาต อย่างไรก็ตามซีเรียยังสามารถส่งนักกีฬาเข้าร่วมงานมหกรรมกีฬาของโลกอาหรับในช่วงเดือน ธ.ค. นี้ได้
Arab Spring,การประท้วงรัฐบาลในภูมิภาคแอฟริกาเหนือ-ตะวันออกกลาง,ซีเรีย,สันนิบาตอาหรับ,อาหรับ,อาหรับสปริง